Diari Oficial de la Generalitat Valenciana


Sumari del DOGV 8033, del 05-05-2017 (2017/3664)

Informació pública del concurs Europan 14, en què participa la Generalitat Valenciana juntament amb l'Ajuntament d'Alcoi.
-------------------------------------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3664


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública del concurs Europan 14, en què participa la Generalitat Valenciana juntament amb l'Ajuntament d'Alcoi. [2017/3664]  
La Generalitat Valenciana juntament amb l'Ajuntament d'Alcoi, ha formalitzat la seua adhesió al Comité Nacional com a membre promotor per a participar en l'edició Europan 14. Amb la finalitat de propiciar la cooperació en el marc europeu. Europan és un concurs per a joves arquitectes i per a donar a conéixer les seues idees. L'Associació Europea i els comités nacionals es comprometen a arbitrar els mitjans amb els membres promotors, involucren els equips guardonats en alguna fase del procés de realització, per mitjà d'un procediment de contractació, pel que el mateix concurs Europan, com a concurs de projecte amb intervenció de jurat, tinga els efectes previstos en la normativa reguladora de contractes del sector públic.  
De conformitat amb el Decret 1/2013, de 4 de gener, del Consell, i a fi de difondre com a anunci l'esmentat concurs, per a aconseguir garantir la fase prèvia com a concurs d'idees amb intervenció de jurat d'acord amb la normativa reguladora de contractes del sector públic, correspon publicar en el DOGV l'anunci de concurs d'Europan 14 d'acord amb el text que s'acompanya:  
  
EUROPAN/CSCAE  
  
Concurs Europan 14 per a joves arquitectes  
  
Europan és una federació europea d'organitzacions nacionals que regeixen concursos d'arquitectura i, més tard, les realitzacions que es deriven de les decisions dels jurats. La convocatòria i la coordinació general del concurs en els distints països europeus participants, les realitza Europan, associació sense ànim de lucre amb seu a París i sotmesa a la normativa de l'ordenament jurídic francés. 13 països, amb objectius comuns, llancen simultàniament aquests concursos d'idees, oberts, públics i anònims, entorn del tema «Ciutats productives».  
  
Europan 14 es dirigeix als joves arquitectes europeus, associats o no amb joves professionals d'altres disciplines. Tots els concursants, qualsevol que siga la seua professió, hauran de tindre menys de 40 anys el dia 30 de juny de 2017, data límit d'entrega de les propostes.  
El Comité Nacional d'Europan/Espanya és l'òrgan que aprova i coordina els aspectes generals de l'organització de cada edició d'aquest. Està format pels membres que, voluntàriament i amb l'acord de la resta dels membres, assumeixen la seua participació en aquest, classificats en membres gestors, membres promotors, membres patrocinadors i membres associats. Són membres gestors, el Ministeri de Foment, que presideix el Comité Nacional, i el Consell Superior dels Col·legis d'Arquitectes d'Espanya, l'entitat convocant d'Europan 14/Espanya. Són membres promotors les administracions públiques que aporten sòls urbans a aquesta convocatòria.  
L'associació European i els comités nacionals es comprometen a arbitrar els mitjans necessaris perquè els responsables de sòl a concurs, i o/els seus promotors, involucren els equips guardonats en alguna fase del procés de realització, a través de l'establiment d'un procediment de contractació en què existisca, en el plec de clàusules administratives, una ponderació específica de la circumstància d'haver resultat premiat el projecte en el concurs Europan (podent utilitzar-se el concurs Europan com a concurs de projectes amb intervenció de jurat als efectes previstos en l'article 184 i següents de la Llei de contractes del sector públic) sense perjuí, del compliment del conjunt de requisits i procediments establits en la legislació sobre contractes del sector públic. Basant-se en aquest procediment per a l'adjudicació del projecte, s'iniciarà un procediment negociat amb els equips que hagen resultat premiats.  
Així mateix, els organitzadors es comprometen a divulgar els projectes guardonats tant a l'àmbit nacional com a l'àmbit europeu per mitjà d'exposicions, trobades i publicacions.  
El Comité Nacional d'Europan/Espanya participa en Europan 14 amb 6 emplaçaments situats en:  
- Alcoi: plaça Al-Azraq. Emplaçament proposat per l'Ajuntament d'Alcoi. Àrea de reflexió, 4 ha. Àrea de projecte: 0,88 ha. Tipus d'encàrrec previst: avantprojecte d'edificació.  
- Barcelona, Canyelles, Nous Barris. Emplaçament proposat per l'Ajuntament de Barcelona. Àrea de reflexió, 11,2 ha. Àrea de projecte: 2,35 ha. Tipus d'encàrrec previst: desenvolupament de planejament urbanístic i/o encàrrecs parcials per a desenvolupament de les propostes.  
- La Bazana, Badajoz. Emplaçament proposat per la Junta d'Extremadura. Àrea de reflexió, 11,5 ha. Àrea de projecte: 1,75 ha. Tipus d'encàrrec previst: figura urbanística i/o arquitectura.  
- Madrid. Emplaçament proposat per l'Ajuntament de Madrid. Àrea de reflexió, 823.540 m². Àrees de projecte: plaça de Los Mostenses : 6.432,35 m² / plaça de Santo Domingo: 7.102,48 m² / plaça de Las Descalzas San Martín:4.772,64 m² / plaça del Carmen: 5.494,73 m² / plaça de Pedro Zerolo: 4.960,22 m² / plaça de Santa María Torres Acosta: 4.252,72 m². Tipus d'encàrrec previst: Projecte d'espai públic.  
  
- Platja de Palma, Arenal de Llucmajor. Emplaçament proposat pel Consorci Urbanístic Platja de Palma. Àrea territorial, 992 ha. Àrea de reflexió, 36 ha. Àrea de projecte: 4,2 ha. Tipus d'encàrrec previst: instrument de planejament o gestió urbanística, projecte d'espai públic i/o d'edificació.  
- Torrelavega, Mercat Nacional de Bestiar. Emplaçament proposat pel Govern de Cantàbria i l'Ajuntament de Torrelavega. Àrea de reflexió, 35,94 ha. Àrea de projecte: 13,34 ha. Tipus d'encàrrec previst: projecte d'espai públic i projecte d'edificació.  
Des del 13 de febrer de 2017, es pot consultar la pàgina web europea d'Europan, www.europan-europe.eu, a través de la qual es formalitza la inscripció.  
Data límit d'entrega de les propostes: 30 de juny de 2017.  
Anunci dels resultats: 1 de desembre de 2017.  
El concursant haurà d'efectuar un abonament de 150 - per mitjà de pagament electrònic en concepte de quota d'inscripció. Els premis en metàl·lic són de 12.000 - per als primers premis i de 6.000 - per als segons premis.  
El Secretariat Europan/Espanya té la seua seu en el Consell Superior dels Col·legis d'Arquitectes d'Espanya, plaça de la Castellana, 12, 28939 Madrid. Tel. 857 551 504 (ext. 214).  
Adreça electrònica: izjxpof.gih@amxbi.lcl/  
http://www.europan-esp.es/blog/  
http://www.europan-esp.es/blog/?p=2753  
  
Enllaç web GV-habitatge  
http://www.europan-esp.es/blog/?p=2753  
  
València, 29 de març de 2017. La directora general d'Habitatge, Rehabilitació i Regeneració Urbana: Rebeca Torró Soler.